बॉल टैम्‍परिंग मामले में एक साल के लिए प्रतिबंधित ऑस्‍ट्रेलियाई ओपनर डेविड वॉर्नर ने अपने प्रशंसकों से माफी मांगी है. गौरतलब है कि दक्षिण अफ्रीका के खिलाफ केपटाउन टेस्‍ट के दौरान बॉल टैम्‍परिंग से जुड़ी घटना को लेकर क्रिकेट ऑस्‍ट्रेलिया ने स्‍टीव स्मिथ और डेविड वॉर्नर पर एक-एक साल का बैन लगाया है. इन दोनों खिलाड़ि‍यों को ऑस्‍ट्रेलिया वापस भेज दिया गया है. इस विवाद को लेकर वॉर्नर ने इंस्‍टाग्राम पर लिखा, 'ऑस्‍ट्रेलिया और दुनियाभर के क्रिकेट फैंस, मैं फिलहाल सिडनी के रास्‍ते में हूं. ऐसी गलतियां हुई हैं जिनके कारण क्रिकेट की छवि को काफी नुकसान हुआ है. मैं बॉल टैम्‍परिंग मामले में अपनी भूमिका को मानते हुए माफी मांगता हूं.'